ПРОЕКТ ЗА ИЗМЕНЕНИЕ И ДОПЪЛНЕНИЕ!

НАРЕДБА № 7

ЗА УСЛОВИЯТА И РЕДА ЗА СЪСТАВЯНЕ НА ТРИГОДИШНА БЮДЖЕТНА ПРОГНОЗА ЗА МЕСТНИТЕ ДЕЙНОСТИ И ЗА СЪСТАВЯНЕ, ПРИЕМАНЕ, ИЗПЪЛНЕНИЕ И ОТЧИТАНЕ

НА БЮДЖЕТА НА ОБЩИНА ЛЕВСКИ

РАЗДЕЛ I

Общи положения

Чл. 1. (1) С тази Наредба се определят условията и реда за:

1. съставяне на бюджетната прогноза за местните дейности за следващите три години;

2. съставяне, обсъждане, приемане, изпълнение, актуализиране и отчитане на общинския

бюджет;

3. /Изм. с реш. № 209/25.02.2021г./ За изготвяне, утвърждаване и актуализиране разчетите извънбюджетните сметки, както и взаимоотношенията с централните ведомства, второстепенните разпоредители с бюджет, други общини, финансови институции и местната общност.

(2) Местните финанси са система за осигуряване и финансиране на местни публични блага и услуги и решения на въпроси от местно значение, в рамките на предоставените самостоятелни компетенции по закон и чрез собствени приходоизточници, субсидии от държавата, трансфери, помощи и дарения, реализация на финансови активи и поемане на дълг, при зачитане мнението и интересите на местната общност.

(3) Финансирането на местни публични блага и услуги и решения на въпроси от местно значение включва всички разходи на общината, направени за покриване на местни потребности, както и за нужди, възникнали в изпълнение на държавни функции, които се покриват от държавния бюджет.

(4) Наредбата регламентира управлението на местните финанси, на общинския бюджет, на сметките за средства от Европейския съюз при спазване принципите за всеобхватност, отчетност и отговорност, адекватност, икономичност, ефикасност, ефективност, прозрачност,

устойчивост и законосъобразност.

Чл. 2. (1) Общинският бюджет е:

1. Годишен финансов план, който се съставя, приема, променя, изпълнява и отчита съгласно Закона за публичните финанси и разпоредбите на настоящата наредба. Бюджетът на Община Левски включва всички постъпления и плащания за дейността на общината за съответната бюджетна година, с изключение на постъпленията и плащанията, за които се прилагат сметки за средства от Европейския съюз и на операциите с чужди средства, за които са обособени сметки за средства от Европейския съюз и за чужди средства съгласно изискванията на Закона за публичните финанси.

2. Документ за финансовата политика на общината.

3. Ръководство за оперативната дейност.

(2) В състава на общинския бюджет влизат: бюджетът на първостепенния разпоредител с бюджет (собствен бюджет на Община Левски) и бюджетите на определените с решение на Общински съвет Левски второстепенни разпоредители.

(3) С общинския бюджет се осигуряват парични средства за финансиране на местни и делегирани от държавата дейности в интерес на местната общност.

(4) Кметът на общината организира и ръководи съставянето, внасянето в общинския съвет и изпълнението на общинския бюджет.

(5) Общинският съвет приема и изменя годишния бюджет на общината по предложение на кмета, осъществява контрол и приема отчета за изпълнението му.

(6) Органите по ал. 4 и ал. 5 осъществяват своите правомощия в съответствие със Закона за публичните финанси, настоящата наредба и Правилника за организацията и дейността на Общински съвет Левски, неговите комисии и взаимодействието му с общинската администрация.

Чл. 3. (1) Бюджетът се съставя и изпълнява за една бюджетна година.

(2) Бюджетната година започва на 1 януари и приключва на 31 декември на съответната година.

(3) Бюджетът се съставя в български левове.

Чл. 4. (1) Първостепенен разпоредител с бюджет по бюджета на Община Левски е кметът на общината.

(2) Правомощия на първостепенен разпоредител с бюджет може да се делегират от първостепенния разпоредител с бюджет на негов заместник или секретаря на общината.

Конкретните права и задължения по делегирането се определят със заповед. Делегирането не освобождава първостепенния разпоредител с бюджет от отговорност за изпълнението на делегираните правомощия.

(3) Кметът на Община Левски като първостепенен разпоредител с бюджет: разработва и утвърждава правила за организация на бюджетния процес като елемент на Системата за финансово управление и контрол; определя правата и отговорностите на разпоредителите с бюджет от по-ниска степен, като издава заповед.

(4) Разпоредителите с бюджет от втора степен по бюджета на Община Левски се определят от Общински съвет Левски по предложение на кмета на общината при приемане на бюджета за съответната година.

(5) За разпоредител с бюджет от по-ниска степен може да бъде определен и ръководителят на структурно звено на бюджетна организация, което не е юридическо лице.

(6) Общинските училища - второстепенни разпоредители с бюджет прилагат делегиран бюджет. Общинският съвет може да определи и други разпоредители от по-ниска степен, които да прилагат делегиран бюджет по предложение на кмета и в други определени със закон случаи.

(7) Първостепенният разпоредител с бюджет упражнява контрол върху процесите по планирането, съставянето, изпълнението и отчитането на бюджетите на разпоредителите с бюджет от по-ниска степен.

Чл. 5. Бюджетът на Община Левски се приема от Общинския съвет по реда на Закона за публичните финанси и настоящата наредба.

Чл. 6. (1) Бюджетният процес включва дейностите по съставяне на бюджетната прогноза за местните дейности за следващите три години и по съставяне, приемане, изпълнение, актуализиране и отчитане на бюджета.

(2) Бюджетният процес се управлява от Общински съвет Левски и кмета на Община Левски.

РАЗДЕЛ II

Финансова политика

Чл. 7. (1) Финансовата политика на общината представлява система от цели, принципи на управление и правила по отношение на бюджета на общината, бюджетния процес и финансовите взаимоотношения. Целите на общината се състоят от заложеното в стратегическия план, програма за управление за срока на мандата и оперативните годишни цели.

(2) Основна цел на финансовата политика на общината е поддържане на финансова основа, достатъчна за предоставяне на такова равнище на общинските услуги, което отговаря на потребностите и на възможностите на местната общност.

(3) Финансовата политика на общината гарантира способността на общината да:

1. устоява на местни и регионални неблагоприятни икономически въздействия;

2. отговаря своевременно на промени в потребностите на местната общност по отношение на предоставяните услуги;

3. поддържа висок кредитен рейтинг и/или кредитна способност;

4. поддържа стабилно финансово състояние;

5. поддържа балансирано бюджетно салдо.

Чл. 8. (1) Политиката за управление на текущия бюджет представлява система от правила и процедури, осигуряващи финансиране на текущите разходи чрез:

1.приходите от местни данъци, такси, неданъчни приходи, глоби и санкции и дарения;

2.изравнителната субсидия от централния бюджет;

3.други трансфери от централния бюджет;

4.преходния остатък от предходната година.

(2) Текущи разходи за местни дейности не могат да се финансират с дългосрочен общински дълг, по смисъла на Закона за общинския дълг (ЗОД).

(3) Ангажименти за финансиране от Община Левски на разходи могат да бъдат поемани само при условие, че са планирани в общинския бюджет.

Чл. 9. Общината поддържа такова равнище на разходите, което ще способства за предоставянето на основни публични услуги.

Чл. 10. (1) Инвестиционна политика на общината се осъществява съгласно приета от общинския съвет Програма за капиталови разходи за съответната година.

(2) Капиталов проект е общински проект, който отговаря на всяка от следните характеристики: представлява ново строителство, или основен ремонт на съществуващ актив с цел възстановяването му, или заместване на съществуващ актив, или обособена негова част, или придобиване на земя и други дълготрайни материални и нематериални активи.

(3) Всеки капиталов проект трябва задължително да съдържа оценка на допълнителните текущи разходи, необходими за управление на въведения в експлоатация обект.

(4) Общината използва финансово най-изгодните методи за финансиране на проектите в инвестиционната програма.

(5) Програмата за капиталови разходи се актуализира заедно с приемането или актуализирането на текущия бюджет, с което се осигурява балансирането им.

РАЗДЕЛ III

Фискални правила

Чл. 11. При съставянето, приемането и изпълнението на общинския бюджет се спазват приложимите за общините фискални правила, определени в Закона за публичните финанси и в настоящата наредба.

Чл. 12. (1) Годишният размер на плащанията по общинския дълг във всяка отделна година не може да надвишава нормативно определените лимити.- отменя се

В раздел ІІІ „Фискални правила“ чл. 12, ал. 1 от наредбата се допълва така:

-„годишният размер на плащанията по общинския дълг за всяка община във всяка отделна година не може да надвишава 15 на сто от средния годишен размер на собствените приходи и общата изравнителна субсидия за последните 3 години, изчислен на базата на данни от годишните отчети за изпълнението на бюджета на общината.“

(2) Номиналът на издадените през текущата бюджетна година общински гаранции не може да надвишава нормативно определените лимити.

Чл. 12, ал. 2 се допълва със следния текст:

„Номиналът на издадените през текущата бюджетна година общински гаранции не може да надвишава 5 на сто от общата сума на приходите и общата изравнителна субсидия по последния годишен отчет за изпълнението на бюджета на общината, като годишният размер на плащанията по дълга включва дължимите главница, лихви, такси, комисионни и други плащания по поетия от общината дълг и когато предстоящо плащане по съществуващ дълг, който е предмет на рефинансиране, е дължимо на дата, предхождаща датата на поемане на рефинансиращия дълг. Общината задължително заделя паричен резерв за предстоящото плащане по съществуващия дълг в рамките на размера, определен с ал.1.“

(3) Ал. 1 и 2 не се прилагат в случаите, когато със закона за държавния бюджет за съответната година са определени други условия за дълга, поет за авансово финансиране на плащания по проекти, финансирани със средствата от Европейския съюз.

Чл. 13. Община Левски представя в Министерство на финансите информация за състоянието и движението на дълга на общината, включително за намеренията за поемане на дълг, както и издаване на гаранции, по ред и в срокове, определени от министъра на финансите.

Чл. 14. С решението за приемане на общинския бюджет за съответната година Общински съвет Левски определя:

1. максималния размер на новия общински дълг;

2. общинските гаранции, които могат да бъдат издадени през годината;

3. максималния размер на общинския дълг и общинските гаранции към края на бюджетната година.

Чл. 15. Дължимите суми за лихви и погашения по главниците по общинския дълг съставляват приоритетно задължение на общинския бюджет.

РАЗДЕЛ ІV

Структура на общинския бюджет

Чл. 16. Общинският бюджет включва:

1. Приходи от:

а) местни данъци;

б) такси;

в) услуги и права, предоставяни от общината;

г) разпореждане с общинска собственост;

д) глоби и имуществени санкции;

е) лихви и неустойки;

ж) други постъпления;

з) помощи и дарения.

2. Разходи за делегирани от държавата и за местни дейности, както и във функционален разрез, съгласно единната бюджетна класификация за:

а) персонал;

б) издръжка;

в) лихви;

г) помощи и обезщетения за домакинства;

д) текущи субсидии;

е) капиталови разходи.

3. Бюджетни взаимоотношения с централния бюджет и с други бюджети и сметки за средства от Европейския съюз;

4. Бюджетно салдо;

5. Финансиране.

Чл. 17. По бюджетите на второстепенните разпоредители с бюджет не се предвиждат приходи, с изключение на помощи и дарения.

В раздел ІV „Структура на общинския бюджет“, чл. 17 от Наредба № 7 се допълва със следния текст:

-„Разпоредбата не се прилага за делегирания бюджет в неизпълнение на чл. 46, ал.2 ЗПФ.“.

Чл. 18. Общинският бюджет е публичен и се контролира от местната общност по ред, определен в настоящата Наредба и от определените със закон компетентни органи.

РАЗДЕЛ V

Взаимоотношения на общинския бюджет с държавния бюджет и с други бюджети и сметки

Чл. 19. (1) Бюджетните взаимоотношения, включително размерът им по видове между общинските бюджети и държавния бюджет, се определят със Закона за държавния бюджет за съответната година.

(2) Бюджетните взаимоотношения по ал. 1 може да се променят по реда на Закона за публичните финанси, въз основа на друг закон или акт на Министерския съвет, ако това е предвидено със закон.

В раздел V „Взаимоотношения на общинския бюджет с държавния бюджет и други бюджети и сметки“, в чл. 19, ал. 2 се внася следното изменение:

-„може да се променят в резултат на преструктуриране на делегираните от държавата дейности или при промени в натурални и/или стойностни показатели за финансиране на съответната дейност от съответния орган, когато това произтича от закон, от преструктуриране на делегираните от държавата дейности или при промени в натурални и/или стойностни показатели за финансиране на съответната дейност по бюджета на общината“.

Чл. 20. (1) Бюджетните взаимоотношения на общинския бюджет с централния бюджет включват:

1. Трансфери за:

а) обща субсидия за финансиране на делегираните от държавата дейности;

б) местни дейности, включително обща изравнителна субсидия;

В раздел V „Взаимоотношения на общинския бюджет с държавния бюджет и други бюджети и сметки“, чл. 20, ал. 1, т. 1, б. „б“ се допълва така:

-„местни дейности – обща изравнителна субсидия и за зимно поддържане и снегопочистване на общински пътища“;

в) целева субсидия за капиталови разходи;

г) други целеви разходи;

Чл. 20, ал.1, т.1, б. „г“ :

„други целеви разходи, включително за местни дейности;“

д) финансови компенсации от държавата.

2. Временни безлихвени заеми.

(2) В общинския бюджет се включват и бюджетните взаимоотношения с други бюджети и сметки за средства от Европейския съюз.

(3) Средствата по ал. 1, т. 1, се предоставят въз основа на Закона за държавния бюджет за съответната година и/или с акт на Министерския съвет.

(4) Средствата по ал. 1, т. 1, букви „а”, „б” и „в” се предоставят в срокове, определени със Закона за държавния бюджет за съответната година.

Чл. 21. (1) Държавата финансира делегираните на общините държавни дейности с обща субсидия за тези дейности.

В раздел V „Взаимоотношения на общинския бюджет с държавния бюджет и други бюджети и сметки“, разпоредбата на чл. 21, ал. 1 се допълва така:

-„за сметка на централния бюджет, както и за сметка на бюджетите на първостепенните разпоредители с бюджет по други бюджети, които провеждат съответните области на политики“;

(2) Общата субсидия за финансиране на делегираните от държавата дейности се определя въз основа на приети от Министерския съвет стандарти за финансиране и натурални показатели за съответната дейност.

Чл. 22. Общата изравнителна субсидия за местни дейности е предназначена да осигури минимално равнище на местните услуги в общините.

Чл. 23. Размерът на целевата субсидия за капиталови разходи се определя със Закона за държавния бюджет за съответната година.

Чл. 24. (1) При извършване на промени по реда на Закона за публичните финанси, размерът на бюджетните взаимоотношения на общината с централния бюджет се смята за изменен от датата, посочена в писменото уведомление на министъра на финансите.

(2) Промените по показателите на общинския бюджет в резултат на получени като трансфер или временен безлихвен заем средства от държавния бюджет и от други бюджети и сметки се извършват, без да е необходимо решение на общинския съвет.

РАЗДЕЛ VІ

Съставяне на бюджетната прогноза за местните дейности за следващите три години и на общинския бюджет

Чл. 25. (1) Бюджетната процедура на общината включва етапите, сроковете, разпределението на отговорностите и изискванията за съставянето, обсъждането, приемането, изпълнението и отчитането на бюджетната прогноза за местните дейности за следващите три

години, общинския бюджет и годишните разчети за сметките от Европейския съюз.

(2) Ежегодно в срок до 1 месец след приемане на решение на Министерски съвет за бюджетната процедура, кметът на общината утвърждава бюджетния календар. Бюджетният календар включва дейности, отговорни длъжностни лица и срокове за изпълнение на всяка фаза на бюджетната процедура.

(3) Съставянето на бюджетната прогноза за следващите три години в частта за местните дейности се организира от кмета на общината по форма и съдържание, определени със Закона за публичните финанси и указанията на министъра на финансите.

(4) Бюджетната прогноза на общината за следващите три години се разработва в съответствие с утвърдените политики по Раздел ІІ, със съдействието на второстепенните разпоредители с бюджети, структурните звена на общинска администрация и контролираните

от общината лица, които попадат в подсектор „Местно управление” на базата на:

1. указанията на министъра на финансите;

2. допусканията за развитието на региона и общината;

3. приетите от общинския съвет стратегия, прогнози за развитие на общината и общинския план за развитие;

4. фискалните правила и ограничения, определени в Закона за публичните финанси;

5. предложенията на местната общност;

6. предложенията на второстепенните разпоредители с бюджет, на структурните звена на общинска администрация и на бюджетните организации с общинска собственост;

7. Приетите през годината решения на Общински съвет Левски.

(5) Кметът на общината внася в Общинския съвет разработената бюджетната прогноза за следващите три години в обем, форма и съдържание, определени с указанията на министъра на финансите.

(6) Общински съвет Левски одобрява бюджетната прогноза за следващите три години по предложение на кмета на общината.

(7) Кметът представя в Министерство на финансите бюджетната прогноза, в сроковете определени в указанията за бюджетната процедура.

(8) Кметът на общината актуализира тригодишната бюджетна прогноза в съответствие с взетите през бюджетната година от Общински съвет решения, в сроковете за актуализация, определени в бюджетната процедура.

Чл. 26. (1) Кметът на общината организира съставянето на проекта на бюджет на общината по показателите по чл. 16 от настоящата наредба, със съдействието на второстепенните разпоредители с бюджети, структурните звена на общинска администрация и контролираните от общината лица, които попадат в подсектор „Местно управление” на базата на:

1. одобрената от Министерския съвет средносрочна бюджетна прогноза, включително размера на бюджетните взаимоотношения на държавния бюджет с общините, както и одобрената бюджетна прогноза на общината;

2. указанията на Министъра на финансите по чл. 67, ал. 6 и чл. 82, ал. 4 от Закона за публичните финанси;

3. разделението на дейностите, финансирани чрез общинските бюджети, на местни и на делегирани от държавата дейности и за определяне на стандарти за финансиране на делегираните от държавата дейности за съответната година, съобразно решение на Министерски съвет;

4. задълженията по предявени вземания по влезли в сила съдебни решения;

5. прогнозата за очаквания размер на нови задължения за разходи и за поемане на ангажименти за разходи;

6. задълженията по финансиране на общинския дълг и намеренията за поемане на нов общински дълг, както и максималния размер на общинския дълг и на общинските гаранции към края на бюджетната година;

7. задълженията по национални и регионални програми и проекти;

8. други бюджетни, отчетни и статистически показатели на касова и начислена основа;

9. разчитане на средства за съфинансиране и/или авансово финансиране на проекти по Европейски програми;

10. приетите през годината решения на Общински съвет;

11. предложенията на ръководителите на бюджетните звена, на второстепенните разпоредители с бюджети, на Председателя на Общинския съвет за дейността на Общинския съвет, както и на други организации, получаващи субсидия от общинския бюджет;

12. други оценки и прогнози.

(2) Кметът на общината дава указания до второстепенните разпоредители с бюджети и структурните звена на общинска администрация, в които определя условията и сроковете за представяне на проектите.

Чл. 27. Проектът на бюджета включва:

1. Бюджет на делегираните от държавата дейности;

2. Бюджет на местните дейности;

3. Бюджет на делегираните от държавата дейности, дофинансирани с местни приходи.

Чл. 28. (1) Кметът на общината организира съставянето на проекта на бюджет на делегираните от държавата дейности на основата на приети в рамките на бюджетната процедура от Министерски съвет стандарти с натурални и стойностни показатели.

(2) Реализираните в края на годината икономии от средствата за финансиране на делегираните от държавата дейности остават като преходен остатък по бюджета на общината и се използват за финансиране на същите дейности.

(3) С решение, общинският съвет може да дофинансира всяка делегирана държавна дейност за допълнителна численост на персонала и текущи и капиталови разходи за издръжка над стандартите за сметка на собствени приходи и изравнителна субсидия.

(4) Бюджетът на делегираните от държавата дейности се приема без дефицит.

(5) Средствата от дарения и други безвъзмездно получени суми от страната и чужбина не се планират, а се отразяват текущо през годината по прихода и разхода на бюджета според волята на дарителя.

Чл. 29. (1) Съставянето на проекта на бюджет на местните дейности се извършва съгласно утвърдения бюджетен календар.

(2) Текущите разходи за местните дейности се финансират от собствени приходи и изравнителна субсидия.

(3) Собствените приходи включват местни данъци и неданъчни приходи.

(4) Кметът на общината съставя проекта по ал.1 на основата на:

1. Прогнозата за местните данъчни приходи;

2. Прогноза за приходите от такси и услуги, дейности по управление и разпореждане с общинско имущество, глоби, лихви и други неданъчни приходи;

3. Общата изравнителна субсидия;

4. Задължения за съфинансиране по национални и регионални програми и проекти;

5. Предоставени временни безлихвени заеми, които предстои да бъдат възстановени.

(5) Към средствата по ал. 2 се включва преходния остатък от предходната година.

(6) Постъпленията от наказателни лихви и неустойки се планират само, ако има достатъчни основания за тяхното постъпване – съдебни решения, изпълнителни листове, споразумения и др.

(7) Средствата от дарения и други безвъзмездно получени суми от страната и чужбина не се планират, а се отразяват текущо през годината по прихода и разхода на бюджета според

волята на дарителя.

(8) С общинския бюджет може да се предвиди резерв за непредвидени и/или неотложни разходи в размер до 10 на сто от общия размер на разходите по бюджета на общината.

(9) Бюджетът за местните дейности се приема без дефицит.

Чл. 30. (1) Кметът на Община Левски представя проекта на бюджет за публично обсъждане от местната общност.

(2) Лицата пряко ангажирани с организацията, провеждането и мониторинга на публичното обсъждане се определят от Кмета на Общината със заповед.

(3) Кметът на Община Левски организира изготвянето на материал, представящ основните показатели на бюджета, в достъпен за гражданите формат и вид, който се предоставя на участващите в обсъждането.

(4) На интернет страницата на общината и в общинския вестник се публикува обява - покана за публично обсъждане, съдържаща датата и мястото на публичното обсъждане на проекта на общинския бюджет.

(5) Поканата за публично обсъждане се отправя до всички граждани, представители на бизнес-средите, НПО, хора с увреждания и пенсионери, младежки организации.

(6) Обявата за публичното обсъждане се публикува най-малко седем дни преди провеждането му.

Чл. 31. (1) Становища и предложения по проекта за общински бюджет могат да се предоставят в деловодството на Община Левски или на посочени в поканата електронен адрес и телефон.

(2) За постъпилите становища и предложения по ал. 1 и предложенията, направени по време на публичното обсъждане на проекта за общинския бюджет, се съставя протокол, който е неразделна част от проекта за общинския бюджет, който се внася за разглеждане от Общински съвет Левски.

Чл. 32. Срокът за провеждане на публичното обсъждане на проекта за бюджет за съответната година е до 30 ноември на предходната година.

Чл. 33. Кметът на общината внася в общинския съвет окончателния проект на бюджет на общината, индикативния годишен разчет за сметките за средства от Европейския съюз и актуализираната бюджетна прогноза в срок до 20 работни дни от обнародването на Закона за държавния бюджет за съответната година.

РАЗДЕЛ VII

Приемане на бюджета на общината

Чл. 34. (1) Проектът на бюджет на общината се разглежда и приема по реда, определен в Правилник за организацията и дейността на Общински съвет Левски, неговите комисии и взаимодействието му с общинската администрация.

(2) С решението за приемане на бюджета на общината, общинският съвет определя размерите на:

1. приходите от местни данъци; от такси; от услуги и права, предоставяни от общината;

от разпореждане с общинска собственост; от глоби и имуществени санкции; от лихви и неустойки; от други постъпления;

2. разходите за делегирани от държавата и за местни дейности, включително и във функционален разрез съгласно единната бюджетна класификация, по видове разходи за: персонал; издръжка; лихви; помощи и обезщетения за домакинства; текущи субсидии;

капиталови разходи;

3. бюджетните взаимоотношения с централния бюджет, съответстващи на приетите със закона за държавния бюджет за съответната година и с други бюджети и сметки за средства от Европейския съюз;

4. бюджетното салдо;

5. финансирането;

6. резерва;

7. допълнителното финансиране на делегираните от държавата дейности със средства от собствените приходи и от изравнителната субсидия.

(3) /Изм. с реш. № 209/25.02.2021г./ С решението по ал. 2 общинският съвет одобрява и:

1. Максималния размер на новите задължения за разходи, които могат да бъдат натрупани през годината по бюджета на общината, като наличните към края на годината задължения за разходи не могат да надвишават 15 на сто от средногодишния размер на отчетените разходи за последните четири години; ограничението не се прилага за задължения за разходи, финансирани за сметка на помощи и дарения;

2. Максималния размер на ангажиментите за разходи, които могат да бъдат поети през годината, като наличните към края на годината поети ангажименти за разходи не могат да надвишават 50 на сто от

средногодишния размер на отчетените разходи за последните четири години; ограничението не се прилага за ангажименти за разходи, финансирани за сметка на помощи и дарения;

3. Размера на просрочените задължения от предходната година, които ще бъдат разплатени от бюджета за текущата година;

4. Размера на просрочените вземания, които се предвижда да бъдат събрани през бюджетната година;

5. Лимита за поемане на нов общински дълг, максималния размер на общинския дълг и на общинските гаранции към края на бюджетната година;

6. Разчетите за финансиране на капиталови разходи, включително разпределението на целевата субсидия за капиталови разходи, определена със закона за държавния бюджет за съответната година, по обекти за строителство и основен ремонт, за придобиване на материални и нематериални дълготрайни активи и за проучвателни и проектни работи, включително за съфинансиране и за плащания по заеми за капиталови разходи;

7. Други показатели, включително такива, определени в закона за държавния бюджет за съответната година;

8. Индикативен годишен разчет за сметките за средства от Европейския съюз;

9. Актуализирана бюджетна прогноза;

10. Показателите за разходи по чл. 45, ал. 1, т. 2, букви „а“ – „д“ от Закона за публичните финанси, съгласно ал. 3, т. 10, се определят по следния начин:

10.1. не по-малко от 30 на сто от постъпленията от продажбата на общински нефинансови активи, се използват за финансиране на изграждането, за основен и текущ ремонт на социалната и техническата инфраструктура на територията на съответното населено място.

10.2. не по-малко от 30 на сто от постъпленията от разпореждането с друго общинско имущество, извън имуществото по т. 1, от наем, от аренда на земеделски земи и горски територии и от ползването на дървесина и недървесни горски продукти от горите, общинска собственост, се използват за изпълнение на дейности от местно значение в съответното населено място, както следва:

а/ осигуряване на средства за дофинансиране на работната заплата и осигурителните вноски на кметовете на кметства, кметските наместници и служите- лите от общинска администрация;

б/ осигуряване на средства за работната заплата и осигурителни вноски на уредниците в пенсионерските клубове;

в/ осигуряване на средства за работната заплата и осигурителните вноски на назначените в кметствата и кметските наместничества работници по озеленяване и охрана на общинската собственост;

г/ осигуряване на средства за издръжка на администрацията в кметствата и кметските наместничества;

д/ осигуряване на средства за издръжка на пенсионерските клубове, за поддържане на паркове, градини и др. зелени площи, на гробищните паркове и на съществуващата мрежа на местните радиовъзли;

е/ осигуряване на средства за зимно поддържане и текущ ремонт на улиците в населените места.

10.3. Капиталовите разходи по чл. 45, ал. 1, т. 2, буква „е“ от Закона за публичните финанси, се определят на база актуални данни за състоянието на социалната и техническата инфраструктура в региона или населеното място.

10.4. Предложенията за капиталови разходи се правят от кметовете/кметските наместници на населените места, технически специалисти от общинска администрация и граждани.

10.5. Работна група/групи, в чийто състав влизат специалисти и кметовете/кметските наместници на съответното населено място, извършват анализ на предложенията и огледи. За резултатите от огледите се съставят експертизи/протоколи/доклади и технически предложения.

Определят се прогнозни цени. Информацията се анализира от комисиите по формирането на проектобюджета за капиталовите разходи на Общината въз основа на обективни критерии за оценка:

а/ Обекти, свързани със строителство, както следва:

- За съществуващи обекти на база оценка на експлоатационното състояние на обектите:

 Обекти в аварийно и пред аварийно състояние, с нарушени носещи конструктивни елементи – нарушена експлоатационна годност;

Обекти с частично нарушени ограждащи елементи на конструкцията – ограничена експлоатационна годност;

Обекти, на които са засегнати неносещи елементи, неоказващи влияние на експлоатационната годност на обекта.

- За нови обекти - на база необходимостта от новия обект, анализ на наличната информация, анализ разходи-ползи, социален ефект и други, приложими за конкретния случай.

Окончателните разходи, се определят въз основа на инвестиционни и технически проекти или Количествено-стойностни сметки.

б/ Обекти, свързани с основни ремонти и придобиване на други материални активи – след преценка необходимостта на база наличната информация и анализ разходи-ползи, когато е приложимо.

(4) Общинският съвет приема бюджета на общината в срок до 15 работни дни от внасянето му от кмета.

(5) Приетият от общинския съвет бюджет на общината се разпределя по тримесечия, като разпределението се утвърждава от кмета на общината със заповед.

(6) В срок до 10 работни дни след приемането му от общинския съвет, бюджетът на общината се публикува на интернет страницата на общината.

(7) Бюджетът на общината се предоставя на Сметната палата и Министерството на финансите в срок до един месец след приемането му.

В раздел VІІ „Приемане на общинския бюджет“, чл. 34, ал. 7 се допълва със следното изречение:

- „На Министерството на финансите и на Сметната палата се предоставя и информацията за одобрените показатели по чл. 94, ал. 3 по ред, определен от министъра на финансите.“

Чл. 35. (1) В случай, че до началото на бюджетната година държавният бюджет не бъде приет от Народното събрание, приходите по бюджета на общината се събират в съответствие с действащите закони, а разходите се извършват в размери не по-големи от размера на разходите за същия период на предходната година, и при спазване на фискалните правила по закон и по реда и условията на Раздел ІІ.

(2) В случай, че до началото на бюджетната година държавният бюджет е приет от Народното събрание, за периода до приемането на бюджета на общината от общинския съвет месечните разходи за делегираните от държавата дейности се извършват в размери не по-големи от утвърдените със закона за държавния бюджет за съответната година бюджетни взаимоотношения на общината, а разходите за местни дейности се извършват в размери не по-големи от размера на разходите за същия период на предходната година.

РАЗДЕЛ VIIІ

Изпълнение на общинския бюджет

Чл. 36. (1) Изпълнението на общинският бюджет се организира от кмета на общината чрез ръководителите на бюджетните звена – второстепенните разпоредители, финансирани от и чрез общинския бюджет.

(2) В рамките на своята компетентност през бюджетната година общинският съвет може да открива, закрива или преструктурира бюджетни звена в общината, финансирани със собствени приходи.

(3) Финансовите последици от решенията на общинския съвет по ал. 2, както и тези, свързани с освобождаване на отделни категории лица от заплащане на определени публични задължения към общината, са за сметка на собствените приходи и/или на разходите за местни

дейности по бюджета на общината.

Чл. 37. Кметът на общината, като първостепенен разпоредител с бюджет, със заповед определя правата и отговорностите на второстепенните разпоредители.

Чл. 38. Събирането на приходите от местните данъци, местните такси и услуги в общинския бюджет се извършва в съответствие с Наредбата за определяне на местните данъци и Наредбата за определянето и администрирането на местните такси и цени на услуги на територията на Община Левски.

Чл. 39. Разходите по общинския бюджет се извършват до размера на постъпилите приходи по банковата сметка и до размера на планираните бюджетни средства.

Чл. 40. Не се допуска извършването на разходи, натрупването на нови задължения за разходи и/или поемането на ангажименти за разходи, както и започването на програми или проекти, които не са предвидени в годишния бюджет на общината.

В раздел VІІІ „Изпълнение на общинския бюджет“, чл. 40 се правят следните изменения:

(1)Не се допуска извършването на разходи, натрупването на нови задължения за разходи и/или поемането на ангажименти за разходи, както и започването на програми или проекти, които не са предвидени в годишния бюджет на общината.

(2) Не се допуска поемането на ангажименти за разходи от кметовете на общини, ако общината не е привела показателите си за поети ангажименти и задължения за разходи в съответствие с ограниченията по чл. 94, ал. 3, т. 1 и 2.

(3) Не се допуска натрупването на нови задължения за капиталови разходи и/или поемането на ангажименти за капиталови разходи за сметка на приходи, ако планираните по бюджета на общината приходи не се изпълняват.

(4) Не се допуска увеличение на наличните по бюджета на общината към края на годината просрочени задължения спрямо отчетените към края на предходната година, ако наличните към края на предходната година просрочени задължения надвишават 5 на сто от отчетените разходи.

Чл. 41. Кметът на общината може да ограничава или да спира финансирането на бюджетни организации, звена и субсидирани дейности по бюджета на общината при нарушение на бюджетната дисциплина до неговото преустановяване.

В раздел VІІІ „Изпълнение на общинския бюджет“, текстът на чл. 41 се отменя и се създават нови алинеи – 1 и 2:

(1) Кметът на общината може да ограничава или да спира финансирането на бюджетни организации, звена и субсидирани дейности по бюджета на общината при нарушение на бюджетната дисциплина до неговото преустановяване.

(2) Прилагането на ал. 1 не може да води до преустановяване дейността на засегнатата бюджетна организация, звено или субсидирана дейност или до неизпълнение на произтичащи от нормативен акт или от международен договор задължения.

Чл. 42. (1) Общинският съвет оправомощава кмета на Община Левски, доколкото със закон не е определено друго, да извършва компенсирани промени:

1. в частта за делегираните от държавата дейности – между утвърдените показатели за разходите в рамките на една дейност, с изключение на дейностите на делегиран бюджет, при условие че не се нарушават стандартите за делегираните от държавата дейности и няма просрочени задължения в съответната делегирана дейност.

2. в частта на местните дейности – между утвърдените разходи в рамките на една дейност или от една дейност в друга, без да изменя общия размер на разходите.

(2) В изпълнение на правомощията си по ал. 1 кметът на Община Левски издава заповеди.

(3) Кметът извършва съответните промени по бюджета на общината, включително по бюджетите на второстепенните разпоредители с бюджет към него, в рамките на промените по ал. 1.

(4) Ръководителите на второстепенните разпоредители, прилагащи делегирани бюджети, извършват компенсирани промени по плана на приходите и разходите по бюджетите си до 3 дни преди края на всяко тримесечие, а за последното тримесечие не по късно от седмия работен ден на месец декември и предоставят информация на първостепенния разпоредител с бюджет за извършените през тримесечието компенсирани промени в срок до последното число на

последния месец от тримесечието, а за последното тримесечие в срок до десетия работен ден на месец декември.

Чл. 43. (1) Кметът на общината, при изпълнението на бюджета отразява промените в приходната и разходната част в следните случаи:

1. Без издаване на заповед в следните случаи:

1.1. при извършване на промени във взаимоотношенията на общинския бюджет с държавния бюджет и с други бюджети и сметки по реда на Закона за публичните финанси и Закона за държавния бюджет на Република България за съответната година;

1.2. целеви трансфери от министерства, ведомства, агенции и организации;

1.3. преводи по сключени договори по донорски програми и проекти;

1.4. при получаване на уведомление за извършени компенсирани промени по плана на приходите и разходите от ръководителите на второстепенните разпоредители, прилагащи системата на делегиран бюджет;

1.5. Решения на Общинския съвет за изменение на общински бюджет;

1.6. Средства от дарения от страната и чужбина.

2. С издаване на заповед в следните случаи:

2.1. Промени по чл. 42, ал. 1 от настоящата наредба;

2.2. Разпределение на определения резерв.

Нова (2) В раздел VІІІ „Изпълнение на общинския бюджет“, чл. 43 от Наредба № 7 се създава нова алинея 2, която да определя реда, по който кметът да представя в общинския съвет извършените компенсирани промени в бюджета:

(2) Кметът внася в рамките на първото десетдневие от месеца, в който ще заседава общински съвет – Левски, информация под формата на доклад за одобрение на извършените компенсирани промени в бюджета.

Чл. 44. При изменения в макроикономическите условия, възникване на неотложни потребности или други непредвидими обстоятелства, настъпили през бюджетната година, както и при преизпълнение на собствените приходи, общинският съвет може да актуализира бюджета по предложение на кмета.

Чл. 45. Общинският съвет може текущо през годината да одобрява компенсирани промени между показатели на капиталовите разходи, както и между отделни обекти, финансирани със собствени средства и със средства от целевата субсидия, определена със закона за държавния бюджет за съответната година.

Чл. 46. Временно свободните средства по бюджета на общината могат да се ползват за текущо финансиране на одобрените по бюджета на общината разходи и други плащания, при условие че не се нарушава своевременното финансиране на делегираните от държавата дейности в определените им размери, както и на местните дейности, и се спазват относимите за общината фискални правила по Закона за публичните финанси и настоящата наредба, като не се променя предназначението на средствата в края на годината.

Чл. 47. С настоящата Наредба (Приложение № 1) са определени условията и редът за извършване на промени, наблюдение, оценка и контрол на показателите по чл. 94, ал. 3, т.1 и 2 и ал. 5 от Закона за публичните финанси.

РАЗДЕЛ ІХ

Текущо наблюдение и отчитане на общинския бюджет

Чл. 48. Кметът на общината осъществява текущо наблюдение на:

1. изпълнението на общинския бюджет и общинските сметки за средства от Европейския съюз;

2. показателите по чл. 14 от Закона за публичните финанси на контролирани от общината лица, които попадат в подсектор "Местно управление" и не са разпоредители с бюджет по бюджета на общината, както и на динамиката и текущото състояние на техния дълг;

3. съществени сделки и операции на общината и на разпоредителите с бюджет по бюджета на общината, които нямат пряк касов ефект върху бюджета на общината.

Чл. 49. (1) Кметът представя в общинския съвет информация за изпълнението на бюджета на общината, сметките за средства от Европейския съюз, както и за останалите показатели, сделки и операции по чл. 48, т. 2 и 3 за полугодието в срок до 30 септември на

текущата година.

(2) Информацията по чл. 48, т. 2 и 3 се представя обособено от информацията по чл. 48, т. 1 в обем, форма и съдържание, определени с указание на министъра на финансите.

(3) Кметът на общината информира местната общност за изпълнението на бюджета и сметките за средствата от Европейския съюз като публикува на интернет страницата на общината информацията по чл. 49, ал. 1 в срок до 10 работни дни след приемането й от общински съвет.

Чл. 50. (1) Кметът на общината представя в Министерство на финансите месечно и на тримесечие отчети за изпълнението на бюджета, включително за сметки за средства от Европейския съюз, както и друга допълнителна информация.

(2) Второстепенните разпоредители с бюджет предоставят в Община Левски месечни и тримесечни отчети за изпълнението на бюджета си съгласно указания на Министерство на финансите и кмета на общината.

РАЗДЕЛ Х

Годишен отчет на общинския бюджет

Чл. 51. (1) Кметът на общината изготвя годишния отчет за изпълнението на бюджета по показателите, по които е приет, придружен с доклад, и го внася за приемане от общинския съвет.

В раздел Х „Годишен отчет на общинския бюджет, чл. 51, ал.1 се допълва с изречение второ:

- „В случаите, когато Сметната палата извършва финансов одит на годишния отчет на общината, кметът на общината внася за приемане одитирания отчет заедно с одитното становище на Сметната палата за заверка на годишния финансов отчет на общината.“;

(2) Отчетът по ал. 1 се придружава и от:

1. отчет за изпълнението на сметките за средства от Европейския съюз;

2. отчетната информация по чл. 48, т. 2 и 3 от настоящата наредба;

3. друга отчетна информация.

Нова ал. (3)

- създава се нова алинея (3) със следното съдържание:

„(3) В доклада по ал. 1 се включва и информация за изпълнението на фискалните цели, както и за изпълнението на бюджетната прогноза за местните дейности:

1. общинските сметки за средствата от Европейския съюз - по основни показатели;

2. динамиката и състоянието на общинския дълг и на дълга, гарантиран от общината;

3. приходите, разходите и останалите показатели по чл. 14 за контролираните от общината лица, които попадат в подсектор "Местно управление" и чиито операции и средства не са включени в общинския бюджет;

4. финансите на контролираните от общината дружества и други лица, включително информация за прогнозните приходи, разходи и инвестиции, очакваната динамика и състоянието на техния дълг, финансови резултати, очакван размер на дивидента за общината, прогнозни стойности за субсидии, капиталови трансфери и други предоставяни от общината средства, изпълнение на проекти по програми на Европейския съюз;

5. очаквания ефект върху показателите на общинските финанси, включително за лицата по т. 3 и 4 от публично-частни партньорства и концесии за срока на прогнозата и до края на действието на съответните договори, както и от други съществени, извършени или планирани сделки и операции на общината и нейните подведомствени разпоредители, които нямат пряк касов ефект върху бюджета на общината за периода на прогнозата.

Чл. 52. (1) Председателят на общинския съвет организира публично обсъждане на отчета по чл. 51 от местната общност, като оповестява датата на обсъждането най-малко 7 дни предварително на интернет страницата на общината и в общинския вестник. Публичното обсъждане се провежда със съдействието на кмета на общината, по ред, определен в Раздел VI в срок до 30 септември на годината, следващата отчетната година.

В раздел Х „Годишен отчет на общинския бюджет“, чл. 52, ал.1, изречение 2-ро се заличава израза :“ в Раздел VI“ и се вмъква:

- „Приложение № 2 – Правила за провеждане на публично обсъждане на проекта за общинския бюджет и на годишния отчет за изпълнението към него.“

(2) Общинският съвет след обсъждането по ал. 1 приема отчета по чл. 51 не по-късно от 30 ноември на годината, следваща отчетната година.

(3) Приетият отчет по чл. 51, ал. 1 и отчета за изпълнението на сметките за средства от Европейския съюз се публикуват на интернет страницата на общината в срок до 10 работни дни от приемането им от общински съвет.

РАЗДЕЛ IХ

Ред за изготвяне, утвърждаване и актуализиране на разчетите за сметките за средства от Европейския съюз

Чл. 53. Сметките за средства от Европейския съюз не се включват в общинския бюджет.

Чл. 54. (1) За сметките за средства от Европейския съюз се съставят, утвърждават и актуализират разчети.

(2) Кметът на общината организира разработването на разчетите за сметките за средства от Европейския съюз въз основата на:

1. сключените договори за безвъзмездна финансова помощ и отчетите по финансираните с тях проекти;

2. публикуваните решения за предоставяне на безвъзмездна финансова помощ;

3. консолидирана годишна прогноза за паричните потоци по отделните проекти.

(3) Разчетите за сметките за средства от Европейския съюз на общината се изготвят от кмета на общината и се утвърждават от общинския съвет.

(4) Разчетите за сметките за средства от Европейския съюз са с индикативен характер и съдържат и информация за основни финансови показатели.

Преходни и заключителни разпоредби

§ 1. Настоящата наредба е приета с Решение № 462/30.01.2014г. на Общински съвет Левски, на основание чл. 82, ал. 1 от Закона за публичните финанси и чл.21, ал.1, т.23 и ал.2 от Закона за местното самоуправление и местната администрация и отменя Наредба № 7 за

условията и реда за съставяне, изпълнение и отчитане на общинския бюджет, приета от Общински съвет Левски, с решение № 12/20.12.2007г., изм. и доп. с решение № 118/29.05.2012

г. Наредбата е изменена и допълнена с решение № 209/25.02.2021г.

§ 2. Наредбата влиза в сила от 1 февруари 2014г.

§ 3. Измененията направени с решение № 209/25.02.2021г. влизат в сила от датата на влизане в сила на решението.

ДОЧКО ДОЧЕВ:

Председател на Общински съвет

ЛИДА ВЛАДИМИРОВА:

Главен експерт „Обслужване на Общински съвет”